smcproject/ml-wiki-sentences huggingface dataset:
പാമ്പുകടി, മരത്തിൽ നിന്ന് വീഴൽ തുടങ്ങിയ സംഭവങ്ങൾ ഉണ്ടായാൽ ഉടനടി ആശുപത്രി രേഖകൾ ഹാജരാക്കണം.
ഭാവിയിൽ പ്രീമിയം നിരക്കുകൾ വർധിപ്പിക്കുകയോ, അല്ലെങ്കിൽ കമ്പനികൾ പദ്ധതി നിർത്തലാക്കുവാനോ സാധ്യതയുണ്ടോ?
മറ്റേതൊരു ഉൽപ്പന്നത്തെയും പോലെയാണ് ഇൻഷുറൻസ്.
ഇന്ത്യയിൽ 21 ജനറൽ ഇൻഷുറൻസ് കമ്പനികൾ പ്രവർത്തിക്കുന്നതിനാൽ ഭാവിയിൽ നിരക്കുകൾ ഉയരാമെങ്കിലും അവ തമ്മിലുള്ള മത്സരം കാരണം വില സ്ഥിരമായി തുടരാൻ സാധ്യതയുണ്ട്.
ഈ പദ്ധതി സുരക്ഷയുടെ രൂപകല്പനയും അതിൻ്റെ വിലയും അനുസരിച്ച്, പദ്ധതി പ്രായോഗികമാകുമെന്ന് പ്രതീക്ഷിക്കുന്നു, കൂടാതെ നിർത്തലാക്കാനുള്ള സാധ്യത കുറവാണ്.
ഏത് സാഹചര്യത്തിലും, ഒരു പ്രത്യേക കമ്പനി നിർത്തലാക്കിയാലും, ബാങ്കുകൾക്ക് മറ്റ് നിരവധി ഓപ്ഷനുകൾ ഉണ്ട്.
പ്രധാനിയ ഇംഗ്ലീഷ് വിലാസം https://ml.wikipedia.org/wiki/Pradhania
സോറാപോഡമോർഫ എന്ന ജനുസിൽ പെട്ട ഒരു ദിനോസർ ആണ് പ്രധാനിയ .
ഇവയുടെ ഫോസ്സിൽ കിടുനത് ദർമരം എന്ന പേരിൽ ഇന്ത്യയിൽ ഉള്ള ശിലാപാളിയിൽ നിന്നും ആണ്.
ഇവ ജീവിച്ചിരുന്നത് ജുറാസ്സിക്‌ കാലത്തിന്റെ തുടക്കത്തിൽ ആണ് എന്ന് അനുമാനിക്കുന്നു.
സോറാപോഡ് ദിനോസർ വർഗ്ഗത്തിന്റെ തുടക്കക്കാരൻ ആയ ഇവ, സാധാരണ സോറാപോഡുകളെ അപേക്ഷിച്ച് ചെറുതായിരുന്നു.
ഏകദേശം നാലു മീറ്റർ മാത്രമായിരുന്നു ഇതിന്റെ നീളം .
കുറച്ചു ഭാഗങ്ങൾ മാത്രമേ കിട്ടിയിട്ടുള്ളൂ എന്നതുകൊണ്ട് ഇപ്പോൾ ഈ അടിസ്ഥാന വിവരങ്ങൾ മാത്രമേ ഉള്ളു.
പ്രധാനമന്ത്രി കിസാൻ സമ്മാൻ നിധി ഇംഗ്ലീഷ് വിലാസം https://ml.wikipedia.org/wiki/PM-KISSAN
രണ്ട് ഏക്കറിൽ കവിയാത്ത കൃഷിഭൂമിയുള്ള ചെറുകിട നാമമാത്ര കർഷകർക്കായി ഭാരത സർക്കാർ നടപ്പിലാകുന്ന പദ്ധതിയാണ് പ്രധാനമന്ത്രി കിസാൻ സമ്മാൻ നിധി .
വർഷം മൂന്നു ഗഢുക്കളായി ആറായിരം രൂപ കർഷകർക്ക് ബാങ്ക് അക്കൗണ്ടിലൂടെ നൽകുവാൻ ലക്ഷ്യമിടുന്ന ഈ പദ്ധതിക്ക് ഏകദേശം 75000 കോടി രൂപ ചെലവാകുമെന്നാണ് കണക്കാക്കപ്പെടുന്നത്.
2019 ഫെബ്രുവരി ഒന്നിലെ കേന്ദ്ര ഇടക്കാല ബഡ്ജറ്റിൽ പ്രഖ്യാപിച്ച ഈ പദ്ധതിയുടെ ഉദ്ഘാടനം 2019 ഫെബ്രുവരി 24ന് ഗൊരഖ്പൂരിൽ കർഷകർക്ക് ആദ്യ ഗഢു തുക ഡിജിറ്റൽ മാർഗ്ഗം കൈമാറിക്കൊണ്ട് പ്രധാനമന്ത്രി നരേന്ദ്ര മോദി നിർവ്വഹിച്ചു.
പ്രധാനമന്ത്രി ഗ്രാമീണ സഡക് യോജന
റോഡ് മാർഗം പരസ്പരം ബന്ധിപ്പിക്കാത്ത ഗ്രാമങ്ങളിലേക്ക് കാലാവസ്ഥയ്ക്ക് അനിയോജ്യമായ റോഡ് ബന്ധം പ്രദാനം ചെയ്യുന്നതിനുള്ള കേന്ദ്ര സർക്കാരിന്റെ ഒരു രാജ്യവ്യാപകമായ പദ്ധതിയാണ് പ്രധാൻ മന്ത്രി ഗ്രാമ സക് യോജന (PMGSY) ( IAST : Pradhān Mantrī Grām Saḍak Yōjanā) ( ഹിന്ദി : प्रधानमंत्री ग्राम सड़क योजना ).
സമതലങ്ങളിൽ 500-ലധികം ജനസംഖ്യയുള്ളതും മലയോര പ്രദേശങ്ങളിൽ 250-ന് മുകളിൽ ജനസംഖ്യയുള്ളതുമായ 178,000 (1.7 ലക്ഷം) പ്രദേശങ്ങളെയാണ് ഈ പദ്ധതിയിലൂടെ ബന്ധിപ്പിക്കാൻ പദ്ധതിയിട്ടിട്ടുള്ളത്.
അതിൽ 82% 2017 ഡിസംബറോടെ ബന്ധിപ്പിച്ചിരിക്കുന്നു.
ബാക്കിയുള്ള 47,000  പ്രദേശങ്ങൾ 2019 മാർച്ചോടെ പൂർത്തിയാകും.
ഈ കേന്ദ്രാവിഷ്കൃത പദ്ധതി 2000 ഡിസമ്പർ 25 ന്, അന്നത്തെ പ്രധാനമന്ത്രി അടൽ ബിഹാരി വാജ്‌പേയി ആണ് അവതരിപ്പിച്ചത്.
കേന്ദ്ര ഗ്രാമ വികസന മന്ത്രാലയമാണ് പദ്ധതി ആസൂത്രണം ചെയ്ത് നടപ്പിലാക്കുന്നത്.
പ്രധാൻ മന്ത്രി മുദ്ര യോജന
ചെറുകിട സംരംഭകർക്ക് വായ്പ നൽകുന്നതിനായി 2015 ഏപ്രിലിൽ കേന്ദ്ര സർക്കാർ ആരംഭിച്ച പദ്ധതിയാണ് മുദ്ര .
പ്രധാനമന്ത്രി മുദ്ര യോജന സ്കീം വഴി സംരംഭകർക്ക് മൂലധനവും പ്രവർത്തിക്കാനാവശ്യമായ ലോകാനുകളും നൽകുന്നു .
മുദ്ര ലോനുകളുടെ പലിശ നിരക്ക് 8 .40 % മുതൽ 12 .45 % വരെയാണ്.
മൂന്ന് തരത്തിലുള്ള ലോണുകളാണ്  മുദ്ര ലോൺ വഴി നൽകുന്നത്.
ശിശു,കിഷോർ,തരുൺ എന്നിങ്ങനെയാണ് ഈ ലോകാനുകൾക്കു നാമം നൽകിയിരിക്കുന്നത്.
മർദ്ദിതരുടെ ബോധനശാസ്ത്രം
ബ്രസീലിയൻ വിദ്യാഭ്യാസ പണ്ഡിതനായിരുന്ന പൗലോ ഫ്രെയർ എഴുതിയ കൃതിയാണ് മർദ്ദിതരുടെ ബോധനശാസ്ത്രം എന്നർഥം വരുന്ന Pedagogy of the Oppressed ( പോർച്ചുഗീസ് : Pedagogia do Oprimido ), അധ്യാപിക/അധ്യാപകൻ, വിദ്യാർഥി,സമൂഹം എന്നീ ബന്ധങ്ങളെ പുതിയ തലത്തിൽ നിർവചിക്കുകയാണ് ഇദ്ദേഹം ഈ കൃതിയിലൂടെ ചെയ്യുന്നത്.1968-ൽ പോർച്ചുഗീസ് ഭാഷയിലാണ് ഇതാദ്യം പ്രസിദ്ധീകരിച്ചത്.
മൈറ റമോസ് ആണ് 1970-ൽ ഈ കൃതി ഇംഗ്ലീഷിലേക്ക് വിവർത്തനം ചെയ്തത്.
വിമർശനാത്മക ബോധനശാസ്ത്രത്തിന്റെ അടിസ്ഥാന കൃതിയായി ഈ കൃതിയെ പരിഗണിച്ചുവരുന്നു.
അടിച്ചമർത്തപ്പെട്ടവർക്കാണ് ഫ്രെയർ ഈ കൃതി സമർപ്പിക്കുന്നത്.
ബ്രസീലിലെ പ്രായമായ ജനങ്ങളെ എഴുതാനും വായിക്കാനും ശ്രമിച്ച അദ്ദേഹത്തിന്റെ അനുഭവത്തിന്റെ വെളിച്ചത്തിലാണ് ഈ കൃതി എഴുതപ്പെടുന്നത്.
സാമ്രാജ്യത്വ രാജ്യക്കാരും കോളനികളിലെ ജനങ്ങളും തമ്മിലുള്ള ബന്ധത്തെ വിശദമായ മാർക്സിയൻ ക്ലാസ് അവലോകനത്തിലൂടെയാണ് വീക്ഷിക്കുന്നത്.
പരമ്പരാഗതമായി തുടർന്ന് പോന്നിരുന്ന വിദ്യാഭ്യാസത്തെ " വിദ്യാഭ്യാസത്തിന്റെ ബാങ്കിംഗ് മോഡൽ" എന്നാണ് ഇദ്ദേഹം ഈ കൃതിയിൽ വിശേഷിപ്പിക്കുന്നത്.
പഠിതാവായ കുട്ടിയെ അറിവുകളെ നിക്ഷേപിക്കുവാനുള്ള വെറും ഒഴിഞ്ഞ പാത്രമായിട്ടാണ് പരിഗണിക്കുന്നത് എന്നാണ് ഫ്രെയർ നടത്തുന്ന വിമർശനം.
പഠിതാക്കളെ അറിവിന്റെ സഹ-നിർമ്മാതാക്കളായി (co-creator of knowledge) പരിഗണിക്കണമെന്നാണ് ഫ്രെയർ വാദിക്കുന്നത്.
ലോക വ്യാപകമായി ഈ കൃതിയുടെ 750,000 കോപ്പികളാണ് വിറ്റഴിഞ്ഞത്.
അവലംബം ↑ ↑ Publisher's Foreword in Freire, Paulo (2000).
പുറത്തേക്കുള്ള കണ്ണികൾ Quotations related to മർദ്ദിതരുടെ ബോധനശാസ്ത്രം at Wikiquote Pedagogy of the Oppressed by Paulo Freire A detailed chapter by chapter summary Noam Chomsky, Howard Gardner, and Bruno della Chiesa discussion about the book's impact and relevance to education today at the Askwith Forum commemorated the 45th anniversary of the publication of the book.
മർഫി (ടെക്സസ്‌) ഇംഗ്ലീഷ് വിലാസം https://ml.wikipedia.org/wiki/Murphy,_Texas
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് കോളിൻ കൗണ്ടിയിലുള്ള ഒരു നഗരമാണ് മർഫി .
2010ലെ സെൻസസ് പ്രകാരം നഗരത്തിൽ 17,708 പേർ വസിക്കുന്നു.
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം 5.25 square miles (13.6 km 2 ) ആണ്.
ഇത് മൊത്തം കരപ്രദേശമാണ്.
ജനസംഖ്യാ വളർച്ച 1990: 1,547 2000: 3,099 2006: 12,790 (ഏകദേശം) 2010: 17,708 അവലംബം ↑ ↑ {{ cite web }} : Check date values in: | date= ( help ) പുറത്തേയ്ക്കുള്ള കണ്ണികൾ ഔദ്യോഗിക വെബ്സൈറ്റ് Murphy Economic Development Archived 2008-07-03 at the Wayback Machine .
The Murphy Monitor The Murphy Messenger Archived 2012-10-18 at the Wayback Machine .
Murphy from the Handbook of Texas Online
മർമ ജനങ്ങൾ ഇംഗ്ലീഷ് വിലാസം https://ml.wikipedia.org/wiki/Marma_people
ബംഗ്ലാദേശിലെ ചിത്തഗോങ് മലമ്പ്രദേശത്ത് താമസിക്കുന്ന ഏറ്റവും വലിയ രണ്ടാമത്തെ ആദിമ ജനവിഭാഗമാണ് മർമ ജനങ്ങൾ .
എഡി 17ാം നൂറ്റാണ്ടിൽ മ്യാൻമാറിലെ അറകൻ സംസ്ഥാനത്ത് നിന്ന് ബംഗ്ലാദേശിലേക്ക് കുടിയേറിയവരാണ് ഈ ജനത.
ബംഗ്ലാദേശിലെ മലമ്പ്രദേശ ജില്ലകളായ ബന്ദർബൻ, കഖ്‌റാചരി, രംഗമതി എന്നീ ജില്ലകളിലാണ് ഇവർ പ്രധാനമായും താമസിക്കുന്നത്.
തീരദേശ ജില്ലകളായ കോക്‌സ് ബസാർ, പതുവഖാലി എന്നിവിടങ്ങളിലും മർമ ഡജനങ്ങൾ താമസിക്കുന്നുണ്ട്.
മോഗ്, മാഗ് എന്നീ പേരുകളിലും ചിലപ്പോൾ ഇവർ അറിയപ്പെടാറുണ്ട്.
1940കൾ വരെ ഇവരെ അറിയപ്പെട്ടിരുന്നത് ഈ പേരിലായിരുന്നു.210,000 മുകളിലാണ് ബംഗ്ലാദേശിലെ ഇവരുടെ ജനസംഖ്യ.
16ആം നൂറ്റാണ്ടിൽ ബോമോങ്, മോങ് രാജവംശം ബംഗാളിൽ രാജവംശം സ്ഥാപിച്ചിരുന്നു.
അതിന് ശേഷം, ചിത്തഗോങ് മലമ്പ്രദേശമാണ് അവരുടെ വാസസ്ഥലം.
ചരിത്രം മർമ പെൺകുട്ടികൾ സോങ്ക്രായി എന്ന പുതുവർഷ ആഘോഷത്തിന്റെ ഭാഗമായുള്ള ജലോത്സവത്തിൽ
മർമ ജനങ്ങളുടെ വംശാവലിയെ കുറിച്ച് രണ്ട് അഭിപ്രായങ്ങൾ നിലനിൽക്കുന്നുണ്ട്.
ചരിത്രപരമായി മർമ ജനങ്ങൾ അരക്കനീസ് ജനതയുടെ പിൻഗാമികളാണ്.
അതേസമയം, ബൊമാങ് കുടുംബം ബർമ്മീസ് മോൻ ജനതയടെ വംശപരമ്പരയിൽ പെട്ടതാണ്.
എന്നാൽ, ഈസ്റ്റ് ഇന്ത്യ കമ്പനിയുടെയും മറ്റുള്ളവരുടെയും രേഖകൾ അനുസരിച്ച് ബർമ്മയിലെ അരക്കൻ രാജവംശത്തിൽ നിന്ന് ബംഗ്ലാദേശിലെ ചിത്തഗോങ്ങിലേക്ക് കുടിയേറിയവരാണെന്നാണ്.
ബർമ്മയിലെ റഖൈൻ സംസ്ഥാനത്തിന്റെ വടക്കൻ നഗരമായിരുന്ന മ്‌റൗക്ക് യു നഗരത്തിന്റെ സുവർണ്ണ കാലഘട്ട സമയമായിരുന്ന 14 മുതൽ 17 വരെയുള്ള നൂറ്റാണ്ടുകളിലാണ് ഇവരുടെ കുടിയേറ്റം നടന്നതെന്നാണ് രേഖകൾ.
അരക്കനീസ് രാജവംശത്തിന്റെ  മ്‌റൗക്കനിസ് യു ഭരണത്തിന്റെ ആദ്യകാലഘട്ടത്തിൽ ചിത്തഗോങ് ഡിവിഷൻ വരെ ഭരണം വ്യാപിച്ചിരുന്നു.
രണ്ടാമത് കാലഘട്ടത്തിൽ അവർ ചിത്തഗോങ്ങിലേക്ക് കുടിയേറി താമസമാക്കി.
ബർമ്മീസ് രാജാവായിരുന്ന ബോഡാവ്പയ അരക്കനീസ് രാജവംശത്തെ കീഴടക്കിയതിനെ തുടർന്നായിരുന്നു ഈ കുടിയേറ്റം.
ബൊമാങ് കുടുംബം പെഗുവിലെ മോൻ ജനതയുടെ പിൻഗാമിയായിരിക്കാം.
എന്നാൽ, മർമയുടെയോ മാഗ് ജനതയുടെയോ അല്ല.
മ്യാൻമർ എന്ന പദത്തിൽ നിന്നാണ് മർമ എന്ന വാക്ക് ഉത്ഭവിച്ചതെന്നാണ് ഒരു അഭിപ്രായം.
എന്നാൽ മറ്റൊരു അഭിപ്രായപ്രകാരം, ബർമ്മീസ്, പെഗുവാൻ, മോൻ ജനതയുടെ വംശപരമ്പരയിൽ പെട്ടതാണ് മർമ്മാസ് ജനങ്ങൾ  എന്നാണ്.
മ്യാൻമർ എന്ന വാക്ക് അർക്കനീസ് ഭാഷയിൽ വ്യത്യസ്തമായ രൂപത്തിൽ ഉച്ചരിച്ചാണ് മർമ എന്നത്.
ബർമ്മീസ് ഭാഷയിസെ യ എന്ന ഉച്ചാരണം അർക്കനീസ് ഭാഷയിൽ ചിലപ്പോൾ റ എന്ന്  ഉച്ചാരിക്കാറുണ്ട്.
ഉദാഹരണത്തിന് റൺഗോൺ എന്ന സ്ഥലപ്പേര് അർക്കനീസ് ഭാഷയിൽ യാൻഗോൺ എന്നാണ് ഉച്ചരിക്കുന്നത്.
ഇതുപോലെ മ്യാൻമർ എന്നതിനെ അർക്കനീസ് ഭാഷയിൽ മ്യാൻമാറിനെ, മ്‌റാൻമ എന്നാണ് എളുതുന്നത്.
ഇത് പിന്നീട് മർമ എന്നാണ് ഉച്ചരിക്കുന്നത്.
ചൈനീസ് പദമായ മിയിങ് എന്നതിൽ നിന്ന് ഉരുത്തിരിഞ്ഞു വന്നതാണ് മർമ എന്നതാണ് മറ്റൊരു നിഗമനം.
മിയിങ് എന്ന ചെനീസ് പദത്തിന് അർത്ഥം മനുഷ്യൻ എന്നാണ്.
ചൈനീസ് ഭാഷയിൽ ബർമ്മൻ ജനതയെ വിളിക്കാൻ ഉപയോഗിക്കുന്നത് ഈ പദമാണ്.
നൂറ്റാണ്ടുകളോളം ഇവർ മോഗ് - മാഗ് എന്നീ പേരുകളിലാണ് അറിയപ്പെട്ടിരുന്നത്.
ഡച്ചുകാരും പോർച്ചുഗീസുക്കാരുമായി ചേർന്ന് ബംഗാളികൾ ചിത്തഗോങ്ങിൽ നടത്തിയ കടന്നുകയറ്റത്തോടെയാണ് ഇവർ ഈ പേരിൽ അറിയപ്പെട്ടത്.
അതിന് ശേഷം മർമർ ജനത ആപേരുകളിൽ അറിയപ്പെടാൻ ആഗ്രഹിച്ചിരുന്നില്ല.
കാരണം ഈ വാക്കിന് അർത്ഥം കടൽകൊള്ളക്കാർ എന്നാണ്.
ഇത് തങ്ങളെ അധിക്ഷേപിക്കുന്നതായും തങ്ങൾക്കെതിരായ ആക്രമണമായുമാണ് അവർക്ക് തോന്നിയത്.
സംസ്‌കാരം
മർമൻ ജനങ്ങൾ ബർമ്മീസ് കലണ്ടർ ആണ് പിന്തുടരുന്നത്.
സൻഗ്രായി എന്നപേരിലാണ് പുതുവർഷം ആഘോഷിക്കുന്നത്.
വർഷത്തിലെ പ്രഥമ മാസമായ ബൈശാകിലെ ആദ്യ ദിവസം മൂന്ന്് ഭാഗമായിട്ടാണ് ഇവർ ആഘോഷിക്കുന്നത്.
സൻഗ്രൈമു എന്ന പേരിൽ ഒരു പരമ്പരാഗത കേക്ക് ഇവർ നിർമ്മിക്കുന്നു.
മർമ യുവതികളും യവാക്കളും പാനി ഖേല (വെള്ളം കളി) എന്ന പേരിൽ വെളളം തെറിപ്പിച്ച് കളിക്കാറുണ്ട് പുതുവർഷ ദിനത്തിൽ.
രണ്ടാം ദിവസം, സൻഗ്രായി ഐക എന്നാണ് അറിയപ്പെടുന്നത്.
അന്ന് പരമ്പരാഗത കായിക വിനോദത്തിൽ ഏർപ്പെടും.
കൂടാതെ, സമുദായ പ്രശ്‌നങ്ങൾ ചർച്ചചെയ്യുന്ന യോഗം ചേരും.
പുതുവർഷത്തിലെ മൂന്നാം ദിവസം, സൻഗ്രായി അറ്റാഡ എന്നാണ് വിളിക്കുന്നത്.
അന്നേ ദിവസം, പച്ചക്കറികൾ കൊണ്ടുള്ള ഭക്ഷം പാകം ചെയ്യും.
നൂറിൽ അധികം ചേരുവകൾ ഉപയോഗിച്ചാണ് പഗൻ എന്ന ഈ വിഭവം തയ്യാറാക്കുന്നത്.
പുറംകണ്ണികൾ Ethnologue profile Photographs of the Marma people
മർമഡ്യൂക് പിക്താൾ ഇംഗ്ലീഷ് വിലാസം https://ml.wikipedia.org/wiki/Marmaduke_Pickthall
ഖുർ‌ആനിന്‌ കാവ്യത്മകമായ ഇംഗ്ലീഷ് വിവർത്തനം നൽകിയതിലൂടെ പ്രസിദ്ധനായ ഒരു പാശ്ചാത്യ  പണ്ഡിതനാണ്‌ മർമഡ്യൂക് പിക്താൾ എന്ന മുഹമ്മദ് മർമഡ്യൂക് പിക്താൾ .
ക്രിസ്തുമത വിശ്വാസിയായിരുന്ന പിക്താൾ പിന്നീട് ഇസ്ലാം മതം സ്വീകരിക്കുകയായിരുന്നു.
ഡി.എച്ച്. ലോറൻസ് , എച്.ജി. വെൽസ് , ഇ.
എം. ഫോസ്റ്റർ എന്നിവരുടെയെല്ലാം ആദരം നേടിയ ഒരു നോവലിസ്റ്റ് കൂടിയായിരുന്നു പിക്താൾ.
പത്രപ്രവർത്തകൻ,പ്രധാന അദ്ധ്യാപകൻ,മത രാഷ്ട്രീയ നേതാവ് എന്നീ രംഗങ്ങളിലും അദ്ദേഹം സേവനമർപ്പിച്ചു.
വർക്കിംഗ് മുസ്ലിം മിഷൻ എന്ന സംഘടനയുടെ സേവനത്തിലും അദ്ദേഹം പങ്കുവഹിച്ചു .1917 നവംബർ 29 ന് പടിഞാറൻ ലണ്ടനിലെ നോട്ടിംഗ് ഹില്ലിൽ വെച്ച് "മുസ്ലിം ലിറ്റററി സൊസൈറ്റി"  സംഘടിപ്പിച്ച ഒരു പരിപാടിയിലെ "ഇസ്ലാമും പുരോഗതിയും" എന്ന തലക്കെട്ടിലുള്ള ഒരു പ്രഭാഷണത്തിനോടുവിൽ വളരെ നാടകീയമായ രീതിയിലായിരുന്നു പിക്താളിന്റെ ഇസ്ലാം ആശ്ലേഷ പ്രഖ്യാപനം.
യൂറോപ്പിൽ നിന്നും ഇരുപതാം നൂറ്റാണ്ടിൽ ഇസ്‌ലാമിന് ലഭിച്ച മികച്ച സംഭാവനയാണ് മുഹമ്മദ് മെർമഡ്യൂക് പിക്താൾ.
1875 ൽ മേരി ഒബ്രിയനിന്റെയും റിവേർഡ് ചാൾസ് ഗ്രേസൺ പിക്താളിന്റെയും മകനായി ഒരു മധ്യവർഗ്ഗ ഇംഗ്ലീഷ് കുടുംബത്തിലാണ്‌ മർമഡ്യൂക് പിക്താളിന്റെ ജനനം.
ലണ്ടനിലെ ഒരു ക്രൈസ്തവ പുരോഹിത കുടുംബമായിരുന്നു അത്.
പിതാവ് ഒരാഗ്ലിന്ത്യൻ പാതിരി.
സഫോൾക്കിലാണദ്ദേഹം വളർന്നത്.
ഹാരോവിൽ സർ വിൻസ്റ്റൺ ചർച്ചിലിന്റെ സമകാലികനായിരുന്നു.
തന്റെ അഞ്ചാം വയസ്സിൽ അച്ഛൻ മരണപ്പെട്ടതോടുകൂടി പിക്താളിന്റെ കുടുംബം ലണ്ടനിലേക്ക് മാറിത്താമസിച്ചു.
നാണം കുണുങ്ങിയായ പിക്താളിനെ അക്കാലത്ത് ബ്രൊങ്കൈറ്റിസ് അലട്ടിയിരുന്നു.
ബ്രൊൻഡ്‌സ്‌ബറിയിൽ  പഠനത്തിനായി ചേർന്ന പിക്താൾ അധികം വൈകാതെ അവിടം വിട്ടു .
നിരവധി കിഴക്കൻ രാജ്യങ്ങൾ സഞ്ചരിച്ച  പിക്താൾ  കിഴക്കനേഷ്യൻ പണ്ഡിതനെന്ന ഖ്യാതിനേടി.
കിഴക്കിനെ (Orient)കുറിച്ച് പഠിച്ച  മർമഡ്യൂക് പിക്താൾ ഇസ്ലാം സ്വീകരിക്കുന്നതിന്‌ മുമ്പ് തന്നെ ഇസ്ലാമുമായി ബന്ധപ്പെട്ട വിഷയങ്ങളിൽ നോവലുകളും ലേഖനങ്ങളും എഴുതി.
"ദ മീനിംങ് ഓഫ് ദ ഗ്ലോറിയസ് ഖുർ‌ആൻ" ഇതിനു ഉദാഹരണമാണ്.
നയതന്ത്രജ്ഞനാവണമെന്നായിരുന്നു അദ്ദേഹത്തിന്റെ ആഗ്രഹം.
എന്നാൽ ഇത് അസാധ്യമായപ്പോൾ പഠനവും രചനയും യാത്രയും തെരഞ്ഞെടുത്തു.
പൗരസ്ത്യനാടുകളെ ഇഷ്ടപ്പെട്ട അദ്ദേഹംഏറെ കാലം ഫലസ്തീനിലും ലബനാനിലും സിറിയയിലും കഴിച്ചു കൂട്ടി.
പിന്നീട് തുർക്കിയും ബാൾക്കൻ പ്രദേശങ്ങളും സന്ദർശിച്ചു.
അറബി ഭാഷയിലെ പരിജ്ഞാനവും മുസ്‌ലിം നാടുകളുമായുള്ള ബന്ധവും പിക്താളിനെ ഇസ്‌ലാമിലേക്കാകർഷിപ്പിച്ചു.
1935 ൽ ലണ്ടനിലേക്ക് തിരിച്ച അദ്ദേഹം 1936 മെയ് 19 ന് ഇഹലോകവാസം വെടിഞ്ഞു.
സെന്റ് ഐവ്സിൽ വെച്ച് മരണമടഞ്ഞ പിക്താളിനെ ബ്രൂക്ക്‌വുഡിലെ മുസ്ലിം ശ്മശാനത്തിൽ മറവുചെയ്തു.
ഇതേ സ്ഥലത്ത് തന്നെയാണ്‌ പ്രശസ്തനായ മറ്റൊരു ഇംഗ്ലീഷ് ഖുർ‌ആൻ പരിഭാഷകൻ അബ്ദുല്ല യൂസുഫ് അലിയേയും പിന്നീട് അടക്കം ചെയ്തത്.
അവലംബം ↑ http://www.khayma.com/librarians/call2islaam/quran/pickthall/index.html ↑ http://www.wokingmuslim.org/pers/pickthall/woking.htm ↑ ↑ http://www.themuslimtimes.org/2011/07/religion/islamophobia/tolerance-cultural-side-of-islam-by-pickthall-the-first-british-muslim ↑ http://www.islamicity.com/articles/articles.asp?ref=IC0201-393 അധിക വായനയ്ക്ക് A biography of Marmaduke William Pickthall The English translation of the Qur'an by Marmaduke William Pickthall Online Quran Project Archived 2009-01-29 at the Wayback Machine .
includes the translation of M. Pickthall.
Marmaduke Pickthall എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Pickthall, the Woking Muslim Mission, and his views about Lahore Ahmadiyya leaders മുഹമ്മദ് മെർമഡ്യൂക് പിക്താൾ | Profile
മർദ്ദമാപിനി ഇംഗ്ലീഷ് വിലാസം https://ml.wikipedia.org/wiki/Barometer പ്രമാണം:Aneroid Modern Aneroid Barometer.jpg പഴയ അനിറോയ്ഡ് മർദ്ദമാപിനി പുതിയ അനിറോയ്ഡ് മർദ്ദമാപിനി
അന്തരീക്ഷമർദ്ദം അളക്കുന്നതിനുള്ള ഒരു ഉപകരണമാണ് അനിറോയ്ഡ് മർദ്ദമാപിനി (Aneroid barometer) .
അനാർദ്രമർദ്ദമാപിനി എന്നും ഇതറിയപ്പെടുന്നു.
ഇതിന്റെ പ്രധാന ഭാഗം നേർത്ത തകിടുകൊണ്ടുണ്ടാക്കിയിട്ടുള്ള പരന്ന വൃത്താകൃതിയിലുള്ള ഒരറയാണ്.
ഈ അറ ഭാഗികമായി വായുശൂന്യമായിരിക്കും.
U-ആകൃതിയിലുള്ള ഒരു സ്പ്രിങ്ങിന്റെ സഹായത്താൽ, അറ ചതുങ്ങിപ്പോകാതെ അനിറോയ്ഡ് മർദ്ദമാപിനി
നിർത്തിയിരിക്കുന്നു.
അന്തരീക്ഷമർദ്ദം കൂടുമ്പോൾ അറ ചുരുങ്ങുന്നു.
മർദ്ദം കുറയുമ്പോൾ അറയുടെ വ്യാപ്തം വർധിച്ച് സ്പ്രിങ് മേലോട്ടു വളയുന്നു.
ഇങ്ങനെ മർദ്ദ വ്യത്യാസംമൂലം അറയ്ക്കുണ്ടാവുന്ന സങ്കോചവ്യത്യാസങ്ങൾ ഉത്തോലകങ്ങളുടെ സഹായത്താൽ ഒരു സൂചിയുടെ ചലനങ്ങളായി മാറുന്നു.
ഈ സൂചി ക്രമമായി അങ്കനപ്പെടുത്തിയിട്ടുള്ള ഒരു ഡയലിനു മീതെ ചലിക്കത്തക്കവിധമാണ് സംവിധാനം ചെയ്തിരിക്കുന്നത്; അംശാങ്കനം (calibration) ഒരു രസ മർദ്ദമാപിനിയുമായി (mercury barometer) താരതമ്യം ചെയ്തതുമായിരിക്കും.
അനിറോയ്ഡ് മർദ്ദമാപിനി രസ മർദ്ദമാപിനിയെ അപേക്ഷിച്ച് വളരെ ഒതുങ്ങിയതും സുവഹനീയവുമായ ഉപകരണമാണ്: എന്നാൽ സൂക്ഷ്മഗ്രാഹിത (sensitivity) കുറവാണ്.
ഒരിക്കൽ ക്രമപ്പെടുത്തിയാൽ പിന്നീട് അന്തരീക്ഷ ഊഷ്മാവിന്നനുസരിച്ചുള്ള സംശോധനം (correction) ഇതിന് ആവശ്യമായിവരും.
മിക്ക ഉപകരണങ്ങളിലും അറയിൽ അവശേഷിച്ചിട്ടുള്ള വായുവിന്റെ വികാസത്തിലൂടെ ഈ ന്യൂനത പരിഹരിക്കപ്പെട്ടിരിക്കും.
കപ്പലുകളിലും വിമാനങ്ങളിലും ഈ ഉപകരണം ധാരാളമായി ഉപയോഗിക്കപ്പെടുന്നു.
ചലിച്ചുകൊണ്ടിരിക്കുന്ന ഒരു ഗ്രാഫ് പേപ്പറിൽ തുടർച്ചയായി സ്വയം മർദ്ദം രേഖപ്പെടുത്തുന്ന ബാരോഗ്രാഫ് (Barograph) എന്ന ഉപകരണം അനിറോയ്ഡ് മർദ്ദമാപിനിയുടെ പരിഷ്കൃതരൂപമാണ്.
വിമാനങ്ങളുടെയും മറ്റും ഉയരം കാണിക്കുന്ന ' ആൾട്ടിമീറ്റർ ' (altimeter) മറ്റൊരു വകഭേദമാണ്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ മർദ്ദമാപിനി അനിറോയ്ഡ് മർദ്ദമാപിനി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
മർമറ കടൽ ഇംഗ്ലീഷ് വിലാസം https://ml.wikipedia.org/wiki/Sea_of_Marmara
തുർക്കിയുടെ ഏഷ്യാറ്റിക് - യൂറോപ്പ്യൻ ഭൂവിഭാഗങ്ങളെ വേർതിരിക്കുന്ന ഏതാണ്ട് പൂർണ്ണമായും കരയാൽ ചുറ്റപ്പെട്ട കടലാണ് മർമറ കടൽ .
ഇത് ഡാർഡനെൽസ് കടലിടുക്ക് വഴി ഈജിയൻ കടലുമായും ബോസ്ഫോറസ് കടലിടുക്ക് വഴി കരിങ്കടലുമായും ബന്ധപ്പെട്ട് കിടക്കുന്നു.
മാർബിൾ നിക്ഷേപത്തിന് പ്രശസ്തമായ മർമറ ദ്വീപിൽ നിന്നാണ് മർമറ കടലിന് ഈ പേര് വന്നത് (ഗ്രീക്ക് ഭാഷയിൽ മാർബിളിന് മർമറോൺ എന്ന് പറയുന്നു) .
പഴയ കാലത്ത് ഗ്രീക്ക് ഭാഷയിൽ പ്രോപോണ്ടിസ് എന്നറിയപ്പെട്ടിരുന്നു.
പ്രോ (മുൻ), പോണ്ട് (കടൽ) എന്നീ ഗ്രീക്ക് പദങ്ങളിൽ നിന്നാണ് ഈ പേരുണ്ടായത്.
കരിങ്കടലിന് മുൻപുള്ള കടൽ എന്ന അർത്ഥത്തിലാണ് ഈ പേര് ഉപയോഗിക്കപ്പെട്ടത്.
2.5 ദശലക്ഷം വർഷങ്ങൾക്ക് മുൻപ് ഫലകചലനങ്ങൾ മൂലം രൂപപ്പെട്ടതാണ് മർമറ കടൽ.
ഇന്നും ഈ പ്രദേശത്ത് ഭൂചലനങ്ങൾ കൂടെക്കൂടെ ഉണ്ടാകാറുണ്ട്.
ഈ കടലിന്റെ വിസ്തീർണ്ണം 11,350 ചതുരശ്രകിലോമീറ്ററാണ്.
വടക്ക്‌കിഴക്ക്-തെക്ക്പടിഞ്ഞാറ് ദിശയിൽ 280 കിലോമീറ്റർ നീളമുണ്ട്.
ഏറ്റവും കൂടിയ വീതി 80 കിലോമീറ്ററാണ്.
ശരാശരി ആഴം 494 മീറ്ററാണ്.
1,355 മീറ്ററാണ് ഏറ്റവും കൂടിയ ആഴം.
ജലത്തിന് ശരാശരി 2.2 ശതമാനം ലവണാംശമുണ്ട്.
എന്നാൽ അടിത്തട്ടിനടുത്ത് ഇത് 3.8 ശതമാനമാണ്.
ഡാർഡനെൽസ് കടലിടുക്കിനോട് ചേർന്ന ഭാഗത്ത് ഉയർന്ന ലവണാംശം കാണപ്പെടുന്നു .
ഇതിലെ ദ്വീപുകളെ പ്രധാനമായും പ്രിൻസസ്, മർമറ എന്നിങ്ങനെ രണ്ട് ദ്വീപസമൂഹങ്ങളായി തിരിച്ചിരിക്കുന്നു.
അവലംബം ചിത്രശാല ബോസ്ഫോറസ് കടലിടുക്കിന്റെ ആകാശദൃശ്യം മർമറ കടലിന്റെ ഇസ്താംബൂളിൽ നിന്നുള്ള ദൃശ്യം മർമറ കടൽ യാസ്സിയാദയ്ക്കടുത്ത് മർമറ കടലിന്റെ യെസിൽകോയിൽ നിന്നുള്ള ദൃശ്യം മർമറ കടലിന്റെ കാഡികോയിൽ നിന്നുള്ള ദൃശ്യം
മർദ്ദിത അച്ചുവാർപ്പ് ഇംഗ്ലീഷ് വിലാസം https://ml.wikipedia.org/wiki/Die_casting വാർത്തെടുത്ത വാഹനഭാഗം
ദ്രവീകൃത ലോഹത്തെ ഉന്നതമർദം ചെലുത്തി അച്ചുകളിൽ കടത്തി യന്ത്രസാമഗ്രികളും മറ്റും വാർത്തെടുക്കുന്ന യാന്ത്രികപ്രക്രിയയെ മർദ്ദിത അച്ചുവാർപ്പ് എന്നു വിളിക്കുന്നു.
കുറഞ്ഞ ദ്രവണാങ്കം ഉള്ള ലോഹങ്ങളും ലോഹസങ്കരങ്ങളും ആണ് ഈ നിർമ്മാണരീതിക്ക് കൂടുതൽ യോജിച്ചത്.
ഉരുപ്പടിയുടെ പ്രതിലോമരൂപം മുദ്രണം ചെയ്തിരിക്കുന്ന അച്ചുകളുടെ ഉള്ളിലേക്ക് വളരെ സമ്മർദത്തിൽ (5000 കി. ഗ്രാം/ച.സെ.മീ.) ഉരുക്കിയ ലോഹം കയറ്റി അതിനെ ഖരരൂപത്തിലാക്കുന്നു.
ഈ നിർമ്മാണരീതി 20-ആം ശതകത്തിലെ കണ്ടുപിടിത്തമല്ലെങ്കിലും, മോട്ടോർവാഹനനിർമ്മാണത്തിലുണ്ടായ പുരോഗതിക്കുശേഷമാണ് ഇത് വർധമാനമായത്.
രണ്ടാം ലോകയുദ്ധത്തിനുശേഷം ഈ രീതി മറ്റേതു വാർപ്പുരീതിയെക്കാളും കൂടുതൽ വികാസം നേടി.
വളരെ ചെറുതും ലഘുവുമായ യന്ത്രസാമഗ്രികൾ മുതൽ 20-25 കി.
ഗ്രാം വരെ ഭാരമുളള അലൂമിനിയം യന്ത്രഭാഗങ്ങൾവരെ ഈ രീതിയിൽ നിർമ്മിക്കപ്പെടുന്നു.
വളരെ മിനുസത്തിലും കൃത്യമായ അളവിലും ഇവ നിർമ്മിക്കാൻ കഴിയുന്നതു കാരണം നിർമ്മാണാനന്തരം യാന്ത്രികമായ മിനുക്കുപണികൾ അധികം ചെയ്യാതെതന്നെ ഇവ ഉപയോഗിക്കാം.
കൂടിയ നിർമ്മാണവേഗവും മികച്ച ശക്തിയും ഈ രീതിയുടെ സവിശേഷതകളാണ്.
എന്നാൽ യന്ത്രങ്ങളുടെയും, അച്ചുകളുടെയും ഭാരിച്ച വില ഈ രീതിക്കുള്ള അച്ചുവാർക്കലിന്റെ (die casting) ഒരു പ്രധാന ന്യൂനതയാണ്.
ഇതുകാരണം വൻതോതിലുള്ള ഉത്പാദനത്തിൽ മാത്രമേ ഇത് ലാഭകരമാകൂ.
ഉത്പന്നങ്ങളുടെ രൂപത്തിലും വലിപ്പത്തിലുമുള്ള പരിമിതികളാണ് മറ്റൊരു പ്രധാന ന്യൂനത.
കുറഞ്ഞ ദ്രവണാങ്കമുള്ള ലോഹങ്ങൾ മാത്രമാണ് അച്ചുവാർക്കലിന് ഉപയോഗിച്ചുവന്നിരുന്നത്.
എന്നാൽ പുതിയ ലോഹസങ്കരങ്ങളുടേയും മറ്റും പുരോഗതിമൂലം കൂടുതൽ ദ്രവണാങ്കമുളള ലോഹസങ്കരങ്ങളും അച്ചുവാർക്കലിന് ഉപയോഗിക്കാമെന്നായിട്ടുണ്ട്.
നാകം , അലൂമിനിയം , മഗ്നീഷ്യം , ചെമ്പ് , കാരീയം, വെളുത്തീയം എന്നീ ലോഹങ്ങളും അവയുടെ സങ്കരങ്ങളുമാണ് വിപുലമായി അച്ചുവാർക്കലിന് ഉപയോഗിച്ചുവരുന്നത്.
ഇവയിൽതന്നെ ഏറ്റവും പറ്റിയവ നാകവും നാകം പ്രധാനാംശമായിട്ടുള്ള ലോഹസങ്കരങ്ങളുമാണ്.
ഇവ താരതമ്യേന വളരെ വേഗത്തിലും കുറഞ്ഞ ചെലവിലും കൃത്യതയോടും നിർമ്മിക്കാൻ കഴിയുന്നു.
പിച്ചളലോഹസങ്കരങ്ങൾ കൊണ്ടുള്ള ഉത്പന്നങ്ങൾ വളരെ ശക്തിയുള്ളവയാണെങ്കിലും അവയുടെ ഉയർന്ന ദ്രവണാങ്കം അച്ചുകൾക്ക് പൊതുവേ ഹാനികരമാണ്.
അച്ചിൽ വാർത്ത ഉത്പന്നങ്ങൾ ഏറ്റവും അധികം ഉപയോഗിക്കുന്നത് മോട്ടോർവാഹനവ്യവസായത്തിലാണ്.
അലൂമിനിയം-മഗ്നീഷ്യം ലോഹസങ്കരങ്ങൾ അവയുടെ ഭാരക്കുറവു കാരണം വിമാനനിർമ്മാണത്തിൽ ധാരാളമായി ഉപയോഗിച്ചുവരുന്നു.
അച്ചുവാർക്കൽ യന്ത്രങ്ങൾ
ലോഹത്തെ സമ്മർദം ചെലുത്തി കരു(mould)വിൽ നിർത്തുവാനുള്ള ഒരു ഇഞ്ചക്ഷൻ ഉപകരണവും അച്ച് തുറക്കുവാനും അടയ്ക്കുവാനുമുള്ള ഒരു പ്രസ്സും ഈ യന്ത്രങ്ങളുടെ അവശ്യഘടകങ്ങളാണ്.
രണ്ടു രീതിയിലാണ് ഈ യന്ത്രങ്ങൾ പ്രവർത്തിക്കുന്നത്.
ഹോട്ട് ചേംബർ (hot chamber) രീതിയിൽ ലോഹം ഉരുക്കുന്നതും ഈ യന്ത്രങ്ങളിൽതന്നെയാണ്.
കോൾഡ് ചേംബർ (cold chember) രീതിയിൽ ഉരുകിയ ലോഹം കൈകൊണ്ടോ, യന്ത്രസഹായം കൊണ്ടോ അച്ചുകളുടെ ഉള്ളിലേക്ക് പായിക്കുന്ന സിലിണ്ടറിൽ കടത്തുന്നു.
ഹോട്ട് ചേംബർ രീതി ലോപ്രഷർ മോൾഡ് കാസ്റ്റിംഗ്
ഈ വാർക്കൽ രീതിയിൽ പിസ്റ്റൺകൊണ്ടോ അവമർദിതവായുകൊണ്ടോ ലോഹം ഖരീഭവിച്ചുകഴിയുന്നതുവരെ അതിനെ കരുവിനുള്ളിൽ സമ്മർദം ചെലുത്തി നിർത്തുന്നു.
വാർപ്പിരുമ്പുകൊണ്ടുള്ള സിലിണ്ടറും അതിൽ ചലിക്കുന്ന ഒരു പിസ്റ്റണും ലോഹം ഉരുക്കാനുളള സജ്ജീകരണങ്ങളുമാണ് ഈ യന്ത്രത്തിന്റെ പ്രധാന ഭാഗങ്ങൾ.
പാർശ്വത്തിലുള്ള ദ്വാരം വഴിയാണ് ഉരുക്കിയ ലോഹം സിലിണ്ടറിൽ കയറുന്നത്.
പിസ്റ്റൺ താഴുമ്പോൾ ഉരുക്കിയ ലോഹം സിലിണ്ടറിൽ നിന്നും ചഞ്ചു (nozzle) വഴിയായി അച്ചിനുള്ളിൽ കടക്കുന്നു.
ലോഹം ഖരീഭവിച്ചു കഴിഞ്ഞ് പിസ്റ്റൺ ഉയർത്തുകയും പ്രസ്സിന്റെ തട്ടുകൾ അകറ്റി ഉത്പന്നം അതിന്റെ രണ്ടു ഭാഗങ്ങളിലുംനിന്നു വേർപെടുത്തി എടുക്കുകയും ചെയ്യാം.
താഴ്ന്ന ദ്രവണാങ്കമുള്ള കാരീയം, വെളുത്തീയം, നാകം എന്നീ ലോഹങ്ങളും അവയുടെ ലോഹസങ്കരങ്ങളുംകൊണ്ട് സാമഗ്രികൾ വാർത്തെടുക്കപ്പെടുന്നത് മേൽവിവരിച്ചതരം യന്ത്രത്തിലാണ്.
എന്നാൽ കുറച്ചുകൂടി ഉയർന്ന ദ്രവണാങ്കമുള്ള അലൂമിനിയവും മറ്റു ലോഹങ്ങളും ലോഹസങ്കരങ്ങളും പിസ്റ്റണിന്റെ ചലനക്ഷമത നശിപ്പിക്കുന്നു.
ആകൃതികൊണ്ട് അന്വർഥനാമാവായ ഗൂസ് നെക്ക് (Goose neck) എന്ന വിഭാഗത്തിൽപ്പെടുന്ന യന്ത്രം ഉപയോഗിച്ച് അലൂമിനിയവും അതിന്റെ സങ്കരങ്ങളും വാർത്തെടുക്കാൻ കഴിയുന്നു.
മേൽവിവരിച്ച യന്ത്രവുമായി വളരെ വ്യത്യാസം ഇല്ലെങ്കിലും ഗൂസ് നെക്ക്യന്ത്രത്തിൽ പിസ്റ്റനുപകരം അവമർദിതവായു ഉപയോഗിച്ചാണ് സിലിണ്ടറിൽനിന്നും ലോഹം അച്ചിൽ കടത്തുന്നതും സമ്മർദം ചെലുത്തി നിർത്തുന്നതും.
പക്ഷേ ഈ രീതിക്കും പല പോരായ്മകൾ ഉണ്ട്.
ഉയർന്ന താപനില കാരണം ച.
-ന് 40 കി.
ഗ്രാമിലധികം സമ്മർദം താങ്ങാൻ സിലിണ്ടറിന് വിഷമമാണ്.
അവമർദിതവായു ഉപയോഗിച്ച് ഉയർന്ന സമ്മർദാവസ്ഥയിൽ വേഗനിയന്ത്രണം വിഷമകരമാകുന്നതു കൂടാതെ ഖരീഭവിക്കുന്ന ലോഹത്തിൽ വായുകണങ്ങൾ കടന്നുകൂടി ഉത്പന്നത്തെ സുഷിരിതവും (porous) ദുർബലവും ആക്കുകയും ചെയ്യും.
മാത്രമല്ല, ദ്രവരൂപത്തിലുള്ള അലൂമിനിയം യന്ത്രത്തിന്റെ ഇരുമ്പുഭാഗങ്ങളെ ലയിപ്പിക്കുന്നതിനാൽ വാർത്തുകിട്ടുന്ന ഉത്പന്നത്തിന്റെ ഭൌതികഗുണങ്ങൾ വ്യത്യസ്തമാകുകയും ചെയ്യുന്നു.
കോൾഡ് ചേംബർ രീതി
ഹോട്ട് ചേംബർ രീതിയിൽ ഉണ്ടാകുന്ന പല പോരായ്മകളും ഈ രീതിയിൽ ദൂരീകരിക്കപ്പെട്ടിരിക്കുന്നു.
അലൂമിനിയത്തിനും അതിന്റെ സങ്കരങ്ങൾക്കും ഏറ്റവും അനുയോജ്യമായത് ഈ രീതിയാണ്.
അച്ചിന്റെ രണ്ടു പാളികളും ചേർത്തുവച്ച് ബന്ധിച്ചശേഷം ഉരുകിയ ലോഹം സിലിണ്ടറിന് മുകളിലുള്ള ദ്വാരത്തിലൂടെ അകത്തു കടത്തുന്നു.
അതുകഴിഞ്ഞ് പിസ്റ്റൺ ഉള്ളിലേക്ക് പ്രവർത്തിപ്പിക്കുമ്പോൾ ലോഹം അച്ചിനുള്ളിൽ കടക്കുന്നു.
ലോഹം ഖരീഭവിക്കുന്നതുവരെ പിസ്റ്റൺ ആ നിലയിൽതന്നെ നിർത്തുന്നു.
അതുകഴിഞ്ഞ് പിസ്റ്റൺ വെളിയിലേക്ക് ചലിപ്പിക്കുകയും അച്ചിന്റെ പാളികൾ അകറ്റി ഉത്പന്നം വേർപെടുത്തി എടുക്കുകയും ചെയ്യുന്നു.
ഈ നിർമ്മാണരീതിയിൽ ദ്രവരൂപത്തിലുള്ള അലൂമിനിയം ഏതാനും നിമിഷങ്ങൾ മാത്രമാണ് യന്ത്രത്തിന്റെ ഇരുമ്പുഭാഗങ്ങളുമായി സമ്പർക്കം പുലർത്തുന്നത്.
അതുകൊണ്ട് അലൂമിനിയവും ഇരുമ്പും തമ്മിലുള്ള പ്രതിപ്രവർത്തനം ഉണ്ടാകുന്നില്ല.
ജലശക്തികൊണ്ട് ചലിക്കുന്ന (hydra ulically actuated) പിസ്റ്റൺ മൂലം അനായാസമായി വേഗനിയന്ത്രണം സാധിക്കുന്നു.
കരുവിലെ വായു അച്ചിലെ ചെറുസുഷിരങ്ങൾ വഴി പുറത്തു കടക്കാനും സുഷിരിതമാകാത്ത ഉത്പന്നം ഉണ്ടാക്കാനും ഇതു സഹായകമാണ്.
അച്ചുകൾ
വാർക്കലിൽ ഉപയോഗിക്കുന്ന കടുത്ത സമ്മർദം നേരിടുവാൻതക്ക ഉറപ്പും ശക്തിയും അച്ചുകൾക്ക് ഉണ്ടായിരിക്കണം.
രണ്ടു ഭാഗങ്ങളായാണ് അച്ച് ഉണ്ടാക്കുന്നത്.
ഒരു ഭാഗം യന്ത്രത്തിന്റെ നിശ്ചലമായ തട്ടും (stationery platen) മറുഭാഗം ചലിപ്പിക്കാവുന്ന തട്ടും ആണ് (moveable platen).
അച്ചിന്റെ പാളികൾ കൂട്ടിച്ചേർക്കുന്നതും തുറന്നു മാറ്റുന്നതും ചലിപ്പിക്കാവുന്ന തട്ട് ഉപയോഗിച്ചാണ്.
നിശ്ചലമായ തട്ടിൽ ഘടിപ്പിച്ച അച്ചിലൂടെയാണ് ദ്രവരൂപത്തിലുള്ള ലോഹം കരുവിനുള്ളിൽ കടത്തുന്നത്.
ചലിപ്പിക്കാവുന്ന തട്ടിലാണ് നിഷ്കാസനോപകരണം (ejector-mechanism) ഘടിപ്പിച്ചിരിക്കുന്നത്.
ഖരീഭവിച്ച ലോഹോത്പന്നത്തെ അച്ചിൽ നിന്നും പുറംതള്ളുന്നത് ഈ ഉപകരണമാണ്.
വാർപ്പുരുക്കുകൊണ്ടോ സങ്കര-ഉരുക്കുകൊണ്ടോ (alloy-steel) ആണ് സാധാരണ അച്ചുകൾ ഉണ്ടാക്കുന്നത്.
അച്ചിൽ വാർക്കാൻ ഉദ്ദേശിക്കുന്ന ലോഹത്തെയും പ്രവർത്തക താപനിലയെയും (operating temperature) ആശ്രയിച്ചാണ് അച്ചു നിർമ്മാണത്തിന് ഏതുതരം ഉരുക്കാണ് ഉപയോഗിക്കേണ്ടത് എന്ന് തീരുമാനിക്കുക.
അലൂമിനിയം ലോഹസങ്കരങ്ങൾ വാർക്കാൻ ഉപയോഗിക്കുന്ന അച്ചുകൾ, ക്രോം-ടങ്സ്റ്റൻ (chrime-tungsten) അല്ലെങ്കിൽ ക്രോം-മോളിബ്ഡിനം (chrome-moly bdenum) വിഭാഗത്തിലുള്ള അച്ച്-ഉരുക്ക് (die -steel) കൊണ്ടാണ് നിർമ്മിക്കുന്നത്.
ലോഹം സമ്മർദപൂർവം അച്ചിൽ കടത്തുമ്പോൾ അച്ചിനുള്ളിലുള്ള വായു പുറത്തു കളയേണ്ടത് ഏറ്റവും ആവശ്യമാണ്.
ഇതിനായി കരുവിൽനിന്ന് അച്ചിന്റെ ബാഹ്യഭാഗത്തേക്ക് നിരവധി ദീർഘ സുഷിരങ്ങൾ ഉണ്ടാക്കിയിരിക്കും.
അച്ചിന്റെ രണ്ടു ഭാഗങ്ങളും ചേർത്തുവയ്ക്കുമ്പോൾ പരസ്പരം ചേർന്നിരിക്കുന്ന തലത്തിലാണ് ഈ സുഷിരങ്ങൾ ഇടുന്നത്.
ലോഹം ഇതിനുള്ളിൽ കടന്ന് ഖരീഭവിക്കാതിരിക്കാനായി വളരെ ആഴം കുറച്ച് (0.2 മി.മീ.-ൽ താഴെ) ആണ് ഇവയുടെ നിർമിതി.
എന്നാൽ വീതി 20 മി. മീറ്ററോ അതിലധികമോ ആകാവുന്നതാണ്.
അച്ചുകൾ തുടർച്ചയായി ഉപയോഗിക്കുമ്പോൾ അവ ഉരുകിയ ലോഹത്തിൽനിന്ന് താപം വലിച്ചെടുത്ത് ക്രമാധികം ചൂടാകുന്നു.
ഇതു തടയുവാനായി പലപ്പോഴും അച്ചുകളുടെ ഉള്ളിലൂടെ വെള്ളം കടത്തിവിട്ട് അവ തണുപ്പിക്കാനുള്ള സജ്ജീകരണങ്ങൾ ചെയ്യാറുണ്ട്.
വിവിധ തരത്തിലുള്ള അച്ചുകൾ നിലവിലുണ്ട്.
താരതമ്യേന വലിപ്പമുള്ള ഉത്പന്നങ്ങൾ ഉണ്ടാക്കുന്നതിനുള്ള അച്ചുകളിൽ ഉത്പന്നത്തിന്റെ ഒരു രൂപം മാത്രം മുദ്രണം ചെയ്തിരിക്കും.
എന്നാൽ ഉത്പന്നം ചെറുതാണെങ്കിൽ ഒന്നിലധികം രൂപങ്ങൾ മുദ്രണം ചെയ്യാൻ കഴിയുന്നു.
തൻമൂലം ഒരൊറ്റ പ്രാവശ്യം വാർക്കുമ്പോൾ ഒന്നിലധികം ഉത്പന്നങ്ങൾ ലഭിക്കും.
വിഭിന്ന രൂപങ്ങൾ മുദ്രണം ചെയ്തതും പലതരം ഉത്പന്നങ്ങൾ ഒരേസമയം വാർക്കാൻ കഴിയുന്നതുമായ അച്ചുകളും ഉപയോഗിച്ചുവരുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ മർദ്ദിത അച്ചുവാർപ്പ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
മർഫ (സംഗീതം)
ഹൈദരാബാദി മുസ്ലീങ്ങൾക്കിടയിൽ യെമനിലെ ഹദ്രമാവത്തിലെ ആഫ്രോ-അറബ് സംഗീതത്തിൽ നിന്ന് സ്വീകരിച്ച ഇന്ത്യയിലെ ഹൈദരാബാദിൽ നിന്നുള്ള ആഘോഷമായ താളാത്മക സംഗീതത്തിന്റെയും നൃത്തത്തിന്റെയും ഒരു രൂപമാണ് മർഫ (Marfa‌) .
മർഫ, ഡാഫ് , ധോൾ, സ്റ്റിക്കുകൾ , സ്റ്റീൽ പാത്രങ്ങൾ, തപ്പി എന്നറിയപ്പെടുന്ന തടി സ്ട്രിപ്പുകൾ എന്നിവ ഉപയോഗിച്ചാണ് ഉയർന്ന ടെമ്പോയിൽ ആണ് ഇത് കളിക്കുന്നത്.
ഇതിന്റെ കോറസ് ഇഫക്റ്റുകളും വോക്കൽ മീറ്ററും ബീറ്റുകൾക്കനുസരിച്ച് ആണ് സജ്ജീകരിച്ചിരിക്കുന്നത്.
പതിനെട്ടാം നൂറ്റാണ്ടിൽ ഹൈദരാബാദ് സ്റ്റേറ്റിൽ കിഴക്കൻ ആഫ്രിക്കയിൽ നിന്നു വന്ന സിദ്ദി കമ്മ്യൂണിറ്റിയാണ് ഇത് അവതരിപ്പിച്ചത്.
അവർ അസഫ് ജാഹി നിസാംമാരുടെ കൂലി പട്ടാളത്തിൽ കുതിരപ്പട കാവൽക്കാരായി സേവനമനുഷ്ഠിച്ചിരുന്നു.
അസഫ് ജാഹി നിസാമുകൾ മർഫ സംഗീതത്തെ സംരക്ഷിച്ചു.
അവിടുത്തെ ഔദ്യോഗിക ആഘോഷങ്ങളിലും ചടങ്ങുകളിലും ഇത് അവതരിപ്പിച്ചു.
അവർ അറേബ്യയിലെ അസീർ പ്രവിശ്യയിലെ ബയാഫണ്ടി വംശത്തിലൂടെ ഒന്നാം ഖലീഫ അബൂബക്കർ സിദ്ദിഖി ന്റെ പിൻഗാമികളായ അറബ് വംശപരമ്പര ആണെന്ന് അവകാശപ്പെട്ടു.
ഈ കലാരൂപം ഇന്ത്യയിൽ , പ്രത്യേകിച്ച് ഹൈദരാബാദ് സംസ്ഥാനത്ത് ജനപ്രിയമായി.
സിദ്ദികളുടെയും ഹദ്രാമികളുടെയും പ്രവാസികളാണ് അത് അവിടെ കൊണ്ടുവന്നത്.
ഇതിനോട് അനുബന്ധമായ മാർഫ നൃത്തം സാധാരണയായി ജൻബിയ കഠാരകൾ കൂടാതെ/അല്ലെങ്കിൽ തൽവാർ (അറബിയിൽ വാളുകൾ), ലാറ്റ് (അറബിയിൽ ചൂരൽ) എന്നിവ ഉപയോഗിച്ചാണ് അവതരിപ്പിക്കുന്നത്.